b"\n_START_ARTICLE_\nHMS Juniper (T123)\n_START_SECTION_\nValmistus\n_START_PARAGRAPH_\nAlus tilattiin Ferguson Brothersilta  Glasgow'sta. Se laskettiin vesille 15. joulukuuta 1939, ja se valmistui maaliskuussa 1940.\n_START_SECTION_\nPalvelus\n_START_PARAGRAPH_\nAlus liitettiin palvelukseen otettaessa Orkenylle sijoitettuun 19. sukellusveneentorjuntaosastoon (engl. 19th A/S Strike Force)._NEWLINE_Vara-amiraali Wilhelm Marschall sai 7. kes\xc3\xa4kuuta 1940 Saksan ilmavoimilta tiedon kahdesta saattueesta. H\xc3\xa4n p\xc3\xa4\xc3\xa4tti tutkia l\xc3\xa4hemmin HMS Juniperin suojaamaa etel\xc3\xa4ist\xc3\xa4 osastoa. Aamulla 8. kes\xc3\xa4kuuta Saksan laivaston osasto, johon kuuluivat nelj\xc3\xa4n h\xc3\xa4vitt\xc3\xa4j\xc3\xa4n suojaamat taisteluristeilij\xc3\xa4t Gneisenau ja Scharnhorst sek\xc3\xa4 raskas risteilij\xc3\xa4 Admiral Hipper, yll\xc3\xa4tti saattueen ja upotti HMS Juniperin, tankkeri Oil Pioneerin sek\xc3\xa4 tyhj\xc3\xa4n joukkojenkuljetusaluksen Oraman. Osastoon kuulunutta sairaalalaiva Atlantista ei upotettu. Troolarin miehist\xc3\xb6st\xc3\xa4 j\xc3\xa4i eloon ainoastaan nelj\xc3\xa4 miehist\xc3\xb6nj\xc3\xa4sent\xc3\xa4."